Diari Oficial de la Generalitat Valenciana


Sumari del DOGV 1071, del 24-05-1989 (1989/813938)

ORDRE d'11 d'abril de 1989, de la Conselleria de Cultura, Educació i Ciència, per la qual es convoquen ajudes a la producció discogràfica a la Comunitat Valenciana per l'any 1989 i s'aproven les bases corresponents.
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/04/11/(1)/dof/vci/html**

### Dades del document

Número de DOGV
:   1071

Data del DOGV
:   24-05-1989

Secció del DOGV
:   DISPOSICIONS GENERALS

Número del document
:   1989/813938


Data del document
:   11-04-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'11 d'abril de 1989, de la Conselleria de Cultura, Educació i Ciència, per la qual es convoquen ajudes a la producció discogràfica a la Comunitat Valenciana per l'any 1989 i s'aproven les bases corresponents.  
Per tal de fomentar l'activitat musical en els diferents nivells de creació i interpretació i especialment la música valenciana d'escasa difusió, d'acord amb els art. 2n. 7é. i 4t de la Llei Orgànica 5/1982 d?1 de juliol per la qual s'aprova l?Estatut d?autonomia de la Comunitat Valenciana, i els articles 25.3, 30.1 i 33 de la Llei 4/1983 de la Generalitat Valenciana d'Us i Ensenyament del Valencià, que garanteix el suport de la Generalitat Valenciana a totes les manifestacions culturals i artístiques que es realitzen en valencià, per tal de fer coneixer les principals manifestacions musicals que es desenvolupen a la nostra Comunitat Valenciana, fent ús de la facultat que em confereix l'article 35 de la Llei de la Generalitat Valenciana 5/1983 de 30 de desembre de Govern Valencià,  
ORDENE:  
Article primer  
Es convoca la concessió d'ajudes a la producció discogràfica i s'aproven les bases per què es regiran, les quals s'inclouen com a annex a aquesta Ordre.  
Article segon  
L'import d'aquestes ajudes es sufragarà amb càrrec a les aplicacions 07.69.758.5.942.9 y 48.64.266.1.328.5 del pressupost per a 1989 de la Generalitat Valenciana. En ambdues casos de la línia de subvenció 403/000/89.  
DISPOSICIONS FINALS  
Primera  
S'autoritza el Director General de Patrimoni Cultural a dictar les resolucions que requeresca l'aplicació i el desenvolupament d'allò que disposa aquesta Ordre.  
Segona  
Aquesta Ordre vigirà el mateix dia que es publique en el Diari Oficial de la Generalitat Valenciana.  
València, 11 d'abril de 1989.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
Bases per a la concessió d'ajudes a la producció discogràfica a l'àmbit territorial valencià per a l'any 1989  
1. Modalitat de l'ajuda  
Es concediran fins a vuit ajudes de 500.000 PTA com a màxim, per a la realització d'altres tantes produccions discogràfiques.  
2. Requisits per a la concessió d'ajudes  
Podran optar a aquestes ajudes:  
- Empreses discogràfiques i  
- Institucions sense finalitat de lucre.  
3. Supòsits exclosos  
a) Les produccions discogràfiques que amb anterioritat hagin rebut algun tipus de subvenció de qualsevol organisme oficial per aquesta parcel·la específica.  
b) Les produccions discogràfiques editades per clubs de discos o empreses similars, la venda de les quals s'estableix entre els seus socis.  
c) Les produccions discogràfiques de caràcter publicitari, independentment del caràcter públic o privat de les empreses que els produeixen.  
4. Sol·licituds  
a) El termini de presentació de sol·licituds s'iniciarà a partir de l?endemà de la publicació d'aquesta Ordre en el Diari Oficial de la Generalitat Valenciana i s'extendrà fins el dia 15 de juny de 1989.  
b) S'hauran de formalitzar segons el model que es facilitarà en els Serveis Territorials d'Educació i Cultural aniran acompanyats del projecte musical a registrar i del pressupost desglosat de les despeses respectives, tot subscrit per la persona física responsable de l?empresa o societat enregistradora.  
Així mateix s'hauran d'indicar les subvencions que s'hagin sol·licitat davant d'altres institucions o organismes.  
c) Junt amb el projecte se presentaran les partitures, o textos del material per a enregistrar, per a poder valorar la qualitat i establir la conveniència d'un enregistrament posterior. I la Memòria de la distribució i comercialització del disc objecte de subvenció.  
d) Tota la documentació es presentarà als Serveis Territorials d'Educació i Cultura junt amb la sol·licitud i també es podran enviar per qualsevol dels procediments establerts en l'article 66 de la Llei de Procediment Administratiu.  
e) Si la sol·licitud no remeix les dades demanades o falta documentació complementària, s'instarà la persona interessada perquè, en el termini de deu dies modifique aquests defectes, amb l'advertiment que altrament, s'arxivarà la sol·licitud.  
5. Resolució de les sol·licituds d'ajuda  
Per l'avaluació dels mèrits dels sol·licitants, es constitueix una Comissió avaluadora que integran el Director General de Patrimoni Cultural, el Cap del Servei de Música, Teatre i Cinematografia de la Conselleria de Cultura, Educació i Ciència com a Secretari i com a vocals, tres persones de solvència reconeguda en el camp de la música que nomenarà l?Honorable Conseller de Cultura, Educació i Ciència.  
La Comissió avaluadora té facultat per a realitzar per mitjà dels seus membres totes aquelles comprovacions que considere necessàries per a la més adequada qualificació dels projectes presentats.  
Una vegada feta la corresponent avaluació dels expedients de cadascun dels aspirants, l?Honorable Conseller de Cultura, Educació i Ciència resoldrà l'adjudicació de les ajudes convocades abans del 30 de juny de 1989.  
El pagament de l'ajuda atorgada es començarà a trametre després de la presentació prèvia de cinquanta exemplars del disc o de la cassette subvencionada al Servei de Música, Teatre i Cinematografia de la Conselleria de Cultura, Educació i Ciència.  
6. Obligacions dels beneficiaris  
Els beneficiaris de les ajudes a la producció discogràfica valenciana estaran obligats a :  
a) Comunicar qualsevol eventualitat en el desenvolupament del projecte presentat.  
b) Lliurar un justificant de les despeses per a les quals es concedí l'ajuda segons s'estableix en la legislació vigent.  
c) Els beneficiaris han de fer constar en la carpeta del disc i en tota la publicitat gràfica o escrita que aquest genere, el patrocini de la Conselleria de Cultura, Educació i Ciència de la Generalitat Valenciana per a aquesta finalitat concreta.  
d) L'incompliment de qualsevol dels requisits estipulats en la convocatòria, com també la infracció provada en alguns dels seus extrems anul·larà la concessió de l'ajuda.


Còpia Permalink ELI